cyanic-selkie/wikianc huggingface dataset:
Wuxia
Wuxia i litteratur
Under Mingdynastiet (1368–1644) og Qing-dynastiet (1644–1911) ble wuxia-litteraturen ansett som subversiv i Kina og den ble forbudt. Dette var perioder i kinesisk historie med periodiske utbrudd av uroligheter forårsaker av heterodokse sekter som var kjent med kampsport og trodde seg inneha overnaturlige kampevner. Mange wuxia-verker er nok gått tapt for ettertiden på grunn av disse forbudene.
Wuxia i film
Wuxia begynte å dukke opp i kinesisk film allerede i 1920-årene, men moderne innspillingsteknikker muliggjorde bedre produksjoner, som regel i Hongkong og Taiwan, særlig i 1960-årene. Sjangeren fikk en renessanse i modernere kinesisk film på 1990-tallet og fremover, med enda bedre filmatiske metoder for å gjengi de ekstraordinære evner som de kjempende var i besittelse av. Eksempler på moderne kinesiske filmer som knytter an til wuxiatradisjonen er Snikende tiger, skjult drage (bygd på romaner av Wang Dulu), Hero og Flying Daggers, og parodien Kung Fu Hustle. Men utenfor Kina ser man også inspirasjon fra wuxia for eksempel i Star Wars- og Matrix-filmene.
American Film Institute
American Film Institute (AFI) er en ideell organisasjon som ble dannet av National Endowment for the Arts (Det nasjonale legatet for kunstartene) og ble etablert i 1967 da president Lyndon B. Johnson signerte Den nasjonale stiftelsen for kunstartene (The National Foundation on the Arts) og Loven om humaniora (The Humanities Act).
George Stevens jr. var organisasjonens første øverste sjef og direktør. Fra 1980 til 2007 var Jean Picker Firstenberg direktør.
Det Amerikanske Filminstituttet, fokuserer på trening via førstehåndserfaring med etablerte figurer fra organisasjonen, foruten å bevare gammel film som står i fare for å gå i oppløsning og forsvinne for allmennheten. Til tross for sitt navn fokuserer ikke organisasjonen alene på film, men også på TV og video.
I 1973 etablerte AFI en Pris for livslangt bidrag (Life Achievement Award).
I 1998, på hundreårsjubileumet for amerikansk film, startet AFI sin serie av film gjennom hundre år, feiret og promoterte interesse for filmhistorie.
AFI åpnet nylig AFI Silver Theatre i Silver Spring, Maryland i nærheten av Washington, D.C.
Liste over programmer i korte trekk
AFI utdannelsesmessige og kulturelle programmer inkluderer:
Historie
De opprinnelige 22-medlemmene i styret inkluderte leder Gregory Peck og nestleder Sidney Poitier, så vel som Francis Ford Coppola, Arthur Schlesinger, Jr, Jack Valenti og andre representanter fra kunst og akademia.
Instituttet etablert et opplæringsprogram for filmskapere kjent som Center for Advanced Film Studies. Også skapt i de tidlige årene var et repertoar med filmutstillings program på Kennedy Center for the Performing Arts og AFI Katalogen over spillefilm — en vitenskapelig kilde for amerikansk filmhistorie. Instituttet flyttet til sin nåværende åtte mål store Hollywood campus i 1981. Filmtreningsprogram vokste inn i AFI Conservatory, et akkreditert akademisk skole.
AFI flyttet sin presentasjon av første kjøring og auteur filmer fra Kennedy Center til den historiske 1938 Art Deco-AFI Silver Theatre and Cultural Center, som nå er vert for to store filmfestivaler – AFI Fest og AFI Docs – og gjorde AFI til den største ideelle filmutstiller i verden. AFI utdanner publikum og anerkjenner kunstnerisk dyktighet gjennom tildelingar programmer og 10 Topp 10-Lister.
AFI Awards
Hvert år hedrer AFI Awards de ti fremragende filmene og de ti fremragende tv-programmene. Prisen annonseres i desember, og en privat lunsj for prismottakerne foregår påfølgende januar.
AFI Awards ble første gang annonsert i 2000.
AFI 100 År-serien...
AFI 100 År... - serien, som gikk fra 1998 til 2008, og opprettet juryerte lister med USAs beste filmer i kategorier som Musikaler, Latter og Spenning, oppfordret nye generasjoner om å oppleve klassisk amerikansk film. Juryene besto av over 1500 kunstnere, akademikere, kritikere og historikere, med filmer valgt ut basert på filmens popularitet over tid, historiske betydning og kulturell innvirkning. Citizen Kane ble kåret til den beste amerikanske film to ganger.
Slagelse FH
Slagelse Forenede Håndboldklubber er en dansk håndballklubb fra Slagelse. Tidligere ble A-laget også kalt Slagelse Dream Team.
Historie
Slagelse Forenede Håndboldklubber er et resultat av sammenslåing av klubbene Slagelse HK og Marievang IF, to klubber som hadde litt suksess, spesielt på aldersbestemte nivåer. Slagelse HKs damelag var to ganger i 1. divison i årene omkring 1990, men begge gangene rykket laget direkte ned.
Slagelse FH vant sin første tittel i 2003, nemlig DM. Året etter gikk laget til topps i EHF Champions League, og ble med denne seieren verdens beste klubblag. Det tok altså 4 år for Anja Andersen å skape verdens beste klubblag. Andersens personlighet var en av hovedgrunnene til at stjerner som Camilla Andersen, Ausra Fridrikas og Bojana Popovic kom til klubben. Samtidig har hennes temperament vært en stor belastning for henne selv og klubben. Det mest spesielle og minneverdige øyeblikket Anja Andersen stod for skjedde våren 2006 når Slagelse DT møtte Aalborg DH. Andersen fikk rødt kort, og hun beordret hele laget i garderoben midt i første omgang. Denne skandalen ble belønnet med karantene, både fra nasjonal og internasjonal håndball. Slagelse tapte dette året både DM og EHF Champions League mot Viborg HK.
Lagets hjemmebane er Antvorskov-Hallen, som har 1500 sitteplasser og 750 ståplasser. Under store kamper bruker de en av de store hallene i Københavnområdet.
Spillerstall 2007/2008
Målvakter:
Utespillere:
Wall of Dream Team
Disse spillerne har fått sine drakter hengt opp i Antvorskovhallen som en hyllest for sine prestasjoner for klubben. Enkelte spillere har fått draktnummeret fredet etter at de har forlatt klubben, blant annet Bojana Popovic, Kamilla Kristensen og Ausra Fridrikas.
Asbel Kiprop
Asbel Kiprop (født 30. juni 1989 i Uasin Gishu) er en kenyansk friidrettsutøver som konkurrerer i mellomdistanseløp. Han ble olympisk mester på 1500 meter i 2008, og vant VM på samme distanse i 2011, 2013 og 2015.
Idrettskarriere
Kiprops gjennombrudd kom i 2007 da han vant VM-gull i terrengløp for juniorer. Samme år deltok han i VM 2007 i Osaka, der han løp 1.500 meter og kom på fjerdeplass. I 2008 deltok Kiprop i det afrikanske mesterskapet der han vant bronsemedalje på 800 meter og kom på fjerdeplass på 1.500 meter. Han vant også 1.500 meter under Golden League-stevnet i Roma i 2008.
Han deltok videre ved Sommer-OL 2008, der han noe overraskende vant sølv, bak Rashid Ramzi. Flere måneder senere, 29. april 2009 ble det kjent at Ramzi hadde avgitt positiv dopingprøve under OL i Beijing. I november 2009 besluttet IOK å diskvalifisere Ramzi for doping og Kiprop, som kom på andreplass, ble olympisk mester på 1500 meter.
Dopingsak
Den 2. mai 2018 ble det kjent at Kiprop hadde testet positivt for bruk av EPO, i en dopingtest utenfor konkurranse 27. november 2017. Den positive dopingtesten ble senere bekreftet av IAAF. Den 20. april 2019 besluttet Athletics Integrity Unit å utestenge Kiprop fra friidrett i fire år.
Port William
Port William er en fjord på østkysten av Øst-Falkland i øygruppen Falklandsøyene. Et sund kalt «the Narrows» leder inn til Stanley Harbour og Stanley.
Port William består av en rekke bukter: Gypsy Cove, Yorke Bay, Hearnden Water (ved munningen av Murrell River), Blanco Bay og Sparrow Cove. Kidney Island og Berkeley Sound ligger rett nord for Port William.
Port William og Stanley harbour er skilt av en halvøy, der Stanley lufthavn og Gypsy Cove ligger. Dette er det mest trafikkerte farvannet på Falkladsøyene og besøkes ofte av cruiseskip, frakteskip og marinefartøyer.
Kvalavåg
Kvalavåg er en grend i Karmøy kommune i Rogaland som ligger 5 minutter fra flyplassen på Helganes.
I Kvalavåg kan du leie feriehytter og benytte flotte turløyper. I 2011 la Karmøy kommune ned den kommunale skolen i bygda. Høsten 2012 ble det startet privat montessoriskole for 1.–7. klassinger.
Om sommeren holdes det Ta sjansen, hvor folk stiller opp i hjemmelagde båter for å delta i konkurransen. Vår og høst arrangerer velforeningen turmarsj med påfølgende middag på grendahuset, samt tenning av julegran til jul. Til jul arrangerer også skolen julemarked.
Bordtennis under Panamerikanske leker 2011
Bordtennis under Panamerikanske leker 2011. Bordtennis var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om fire titler, single og lagkonkurranse for både damer og menn.
Steinbrudd
Steinbrudd er å bryte ut eller å ta ut stein fra fjellet. Steinbruddsvirksomhet er det arbeid som må til for å ta ut en bergressurs fra der den ligger i fast fjell til den er klar for salg. Det kan være løsmasse eller steinblokker.
Fjellmasser har fra tidens morgen vært utsatt for naturkrefter, som sammentrekninger i størkningsperioden. Belastninger som trykk og temperaturendringer. Vulkansk aktivitet og nedsynkninger ved foldinger i jordskorpen (mantelen), istider og breforflytninger som har gitt mekaniske påvirkninger. Disse påvirkningene har stor betydning og avgjør om natursteinsforekomsten kan drives økonomisk forsvarlig.
Bergarter har ulik struktur og spalteegenskaper, noe som medfører at det må tas ulike hensyn, derfor foregår bruddvirksomhet på mange måter, alt etter hvilken bergart som tas ut.
Noen ulike måter å drive bruddvirksomhet på:
His Daughter
His Daughter (originaltittel: His Daughter) er en amerikansk stumfilm fra 1911, regissert av D. W. Griffith.
Handling
William lover å gifte seg med sin kjære, Mary, etter å ha gjennomført den høyere utdannelsen sin. Williams far har spart opp nok penger til å sette opp Williams egen medisinske praksis.
Marys alkoholiserte far oppdager imidlertid disse besparelsene, og stjeler alle de sårt oppsparte pengene deres.
Warszawasvenskene
Warszawasvenskene var en gruppe svensker som arbeidet for svenske selskaper i Polen ved andre verdenskrigs utbrudd i 1939 og som engasjerte seg i den polske motstandsbevegelsen som kurerer.
Minst ni personer deltok etter alt å dømme som kurerer. Åtte er kjente, av disse ble sju tatt av Gestapo, mens en, Sven Norrman, da tilfeldigvis var i Stockholm. Av de syv arresterte ble fem funnet skyldige, hvorav fire til dødsstraff.
Warszawasvenskene ble av Heinrich Himmler ansett å ha drevet den viktigste kurerveien mellom motstandsbevegelsen og den polske eksilregjeringen i London, innen de ble tatt av Gestapo sommeren 1942. De første opplysninger om utryddelsesleirer med gasskamre i tyskokkupert Polen nådde de svenske og britiske myndigheter denne veien våren 1942.
Blant Warszawasvenskene var blant andre ASEA-sjefen i Polen Sven Norrman og sjefen for Svenska Tändsticksaktiebolaget i Polen Carl Herslow.
Etter appeller fra blant andre kong Gustaf V og den finske presidenten Risto Ryti ble de fire dødsdommene aldri eksekvert.
RARP
RARP (fra engelsk Reverse Address Resolution Protocol) er en nettverksprotokoll som har i oppgave å anskaffe IP-adresse (IPv4) fra en administrativ tjener, når den har kontakt med link laget eller hardwareadresse, som for eksempel MAC-adressen.
Protokollen defineres igjennom RFC 903, som ble publisert i 1984.
Republikken Komis flagg
Komis flagg er vannrett delt i blått over grønt over hvitt og er således en trikolor. Komis plassering langt mot nord skal symboliseres av flaggets farger. Blått står for himmelen, grønt for taigaen, mens snøen representeres av den hvite fargen. Flagget har forholdet 1:2.
Flagget ble innført 27. november 1991.
Nathan Eccleston
Nathan Eccleston (født 30. desember 1990 i Manchester) er en engelsk fotballspiller og spiss for Tranmere Rovers FC på utlån fra Blackpool FC. Han kom fra til Liverpool FC fra Bury FC da han var 15 år gammel.
Liverpool
I 2009/2010-sesongen spilte Eccleston for Liverpools reservelag, etter at han hadde spilt fast på U18-laget året før. Den 27. august, i sin første seriekamp for reservelaget, scoret han to mål da laget tapte 3-2 borte mot Blackburn Rovers.
Førstelagsdebut kom den 28. oktober 2009 i Carling Cup-kampen mot Arsenal, da han kom innpå som innbytter for Philipp Degen sent i kampen. Han debuterte i ligaen kun få dager senere, også som innbytter, da han kom inn mot Fulham.
Tytti Tuppurainen
Tytti Johanna Tuppurainen (født 18. februar 1976 i Uleåborg) er en finsk politiker som er medlem av Finlands Socialdemokratiska Parti. Hun har vært medlem av Finlands riksdag siden 2011. Fra 6. juni 2019 til 9. desember 2019 var hun europaminister i Finland. Den 10. desember 2019 tiltrådte hun som finsk utviklingsminister i Anti Rinnes regjering.
Av utdannelse har Tuppurainen magistergraden i filosofi fra Uleåborgs universitet.
Memini
Memini er et globalt digitalt initiativ drevet av frivillige fra forskjellige deler av verden for å rette søkelyset mot såkalte æresdrap internasjonalt . Memini betyr 'minne' på latin. Memini-initiativet dokumenterer historiene til unge kvinner og menn verden rundt som har blitt drept i "ærens" navn. Det er den største databasen av historier om enkelttilfeller av æresdrap på internett. Et sentralt formål med æresdrap er å viske ut ofrene fra historien. Memini-initiativets hensikt er det motsatte.
Den norske artisten og aktivisten Deeyah grunnla Memini i begynnelsen av 2011.
Argulus giordanii
Argulus giordanii er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1959.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Silje Vaadal
Silje Vaadal (født Silje Johannesen i 1976) er en norsk jurist og tidligere fagforeningsperson som fra 2013 er kommunalsjef for kultur og samfunnsutvikling i Horten. I 2016 ble hun valgt inn i styret i Norges Fotballforbund.
Vaadal er utdannet cand. jur. fra Universitetet i Oslo, og ble etter tre års ansettelse som juridisk rådgiver i LO-forbundet NISO i 2003 konstituert som leder i forbundet, og i 2004 valgt til samme verv. Fra 2010 til 2013 var hun organisasjonssjef i Norsk Toppfotball.
Republikken Karelias flagg
Republikken Karelias flagg er en enkel, klassisk trikolor i fargene rødt over blått over grønt. Symbolikken er tilsvarende enkel: Blått står for Karelias mange innsjøer, mens grønt står for skogen. Rødt står for varme, enhet og samarbeid mellom folkegruppene i Karelia. Samtidig samsvarer fargene med de som ble ført de siste årene Karelia var sovjetrepublikk. Karelias flagg er tegnet av Aleksander Ivnovitsj Kinner og ble valgt blant flere forslag, inkludert et med nordisk korsform. Flagget er utslag av et kompromiss. Etter at Sovjetunionen gikk i oppløsning og diskusjonen om Karelias flagg kom opp, fantes det i hovedsak to oppfatninger om hvordan republikkens flagg burde utformes. En gruppe var tilhengere av å bevare sovjettidens flagg, mens en annen ønsket å vende tilbake til flagget med nordisk korsform som Karelia førte i den korte selvstendighetsperioden tidlig på 1920-tallet.
Flagget ble innført 16. februar 1993 og er nedfelt i artikkel 12 i Republikken Karelias forfatning. Flagget er i størrelsesforholdet 2:3.
Det uavhengige Karelens flagg
I forbindelse med at tsarveldet brøt sammen og Russland ble kastet ut i revolusjon oppsto det nasjonale strømninger i grenselandet til Finland, der befolkningen hovedsakelig var karelsk. Samme dag som den provisoriske regjeringen utropte Øst-Karelen som selvstendig 22. mars 1920 ble det innført eget riksvåpen og flagg. Disse ble utformet av den finske kunstneren Akseli Gallén-Kallela. Flagget var et såkalt nordisk korsflagg med rødkantet svart kors på grønn duk. Flagget viste i korsformen aspirasjonen om nordisk tilknytning. Etter at Øst-Karelen i 1922 ble nedkjempet av sovjetrussiske styrker, fortsatte eksil-regjeringen bruken av flagget. Flagget fikk på ny anvendelse under fortsettelseskrigen mellom Finland og Sovjetunionen 1941-1944.
Sovjettidens flagg
I tiden da Karelia var sovjetrepublikk (1940–1956) ble det ført flagg etter sovjetisk grunnmodell, det vil si et rødt flagg og med kommunismens stjerne, hammer og sigd i kantonen. Ut over dette fantes det påskrift og farger som varierte med den status området hadde. Fra 1936 til 1956 hadde Karelia status som republikk og gikk under navnet den Karelsk-finske sosialistiske sovjetrepublikk. To ulike flagg ble ført i denne tiden. Fra 1940 til 1943 et helt rødt flagg med kommunismens stjerne, hammer og sigd i kantonen sammen med republikkens navn på finsk og russisk. Flagget ble endret i 1953. Flaggduken var fortsatt hovedsakelig rød og stjerne, hammer og sigd ble beholdt. Påskriften ble droppet. I stedet fikk republikken en særskilt fargekombinasjon i nedre del av flaggduken: Blått og grønt. Da den Karelsk-finske sosialistiske sovjetrepublikk i 1956 ble oppløst, innlemmet i Den russiske føderative sovjetrepublikken og omdannet til autonom republikk innen denne, ble også flagget endret slik at den fulgte modellen for autonome republikker: Den russiske føderative sovjetrepublikkens flagg med den autonome republikkens navn påskrevet på russisk og karelsk.
Sirpa Paatero
Sirpa Paatero (født Peltonen 9. september 1964 i Karhula) er en finsk politiker for Finlands Socialdemokratiska Parti. Hun har vært medlem av Finlands riksdag siden 2006 og president i Arbeidernes Idrettsforbund i Finland siden 2007.
Joaquín de Montserrat
Joaquín de Montserrat, marqués de Cruillas var en spansk general. Han var visekonge av Ny-Spania fra den 6. oktober 1760 til den 24. august 1766.
Ben Lyon
Ben Lyon (født 6. februar 1901, død 22. mars 1979) var en amerikansk skuespiller.
En av hans roller var i Howard Hughes' storfilm Luftens dæmoner fra 1930. I 1946, da Lyon en periode var ansatt hos 20th Century Fox, arrangerte han en prøvespilling for Marilyn Monroe som førte til at hun fikk sin første filmkontrakt.
Han hadde også suksess med radio- og TV-programmer der han spilte sammen med sin første kone, Bebe Daniels.
Lyon døde 78 år gammel av hjerteinfarkt.
Biografi
Ben Lyon ble født 6. februar 1901 i Atlanta i Georgia. Som tenåring spilte han i amatørproduksjoner før han senere fikk roller på Broadway. Hans filmdebut kom i 1918 da han spilte i stumfilmen The Transgressor. Gjennombrudd kom i 1923 med filmen Flaming Youth. I årene som fulgte spilte han blant andre mot Pola Negri i Lily of the Dust (1924), Gloria Swanson i Kasernens kjæledegge (1924), Barbara La Marr i The White Moth (1924), Mary Astor i Med full fart til lykkeland (1925) og Claudette Colbert, i hennes eneste stumfilm, Frisk og frodig (1927).
Lyons største suksess som skuespiller kom i 1930 med Howard Hughes' storfilm Luftens dæmoner. Han spilte en av hovedrollene som en pilot under første verdenskrig. Filmen ble skuespillerinnen Jean Harlows gjennombrudd. Samme året giftet Lyon seg med skuespillerinnen Bebe Daniels. I 1931 spilte han mot Marilyn Miller i hennes tredje og siste Hollywood-film, Her Majesty, Love. Utover 1930-tallet var han en mye brukt skuespiller, men populariteten hans i Hollywood dalte på begynnelsen av 1940-tallet.
Lyon og Daniels begynte å sette opp vaudeville-forestillinger sammen, noe som førte dem til England, der de ble godt mottatt. Under andre verdenskrig spilte de i radioprogrammet Hi, Gang! på BBC, som ble svært populært blant soldatene. I 1941 ble en film ved samme navn, som var basert på radioprogrammet, sluppet. Lyon spilte også i de to britiske filmene This Was Paris (1942) og The Dark Tower (1943).
I 1946 returnerte Lyon til Hollywood der han fikk en lederstilling hos 20th Century Fox. Der møtte han den unge og håpefulle skuespillerinnen Norma Jeane Dougherty, som senere ble Marilyn Monroe. Lyon arrangerte han en prøvespilling for henne og uttalte etterpå at «det er Jean Harlow på nytt». Hun fikk kontrakt med filmselskapet, men navnet hennes ble ikke ansett som kommersielt nok, så det ble bestemt at det måtte endres. Lyon mente at hun minnet om Marilyn Miller og foreslo derfor navnet Marilyn. Som etternavn brukte hun morens pikenavn, Monroe.
Senere reiste Lyon og Daniels tilbake til England der de spilte i radioprogrammet Life with the Lyons på BBC. Ekteparets to barn, Richard og Barbara, deltok også. Suksessen med radioprogrammet resulterte også i de to filmene Life with the Lyons (1954) og Jo verre, jo bedre (1955), samt TV-serien Life with the Lyons, som gikk fra 1955 til 1960.
På begynnelsen av 1960-tallet fikk Daniels flere hjerneslag og trakk seg tilbake fra rampelyset. Lyon pleiet henne frem til hennes død i 1971. Hans andre ekteskap var med skuespillerinnen Marian Nixon som han giftet seg med i 1974. Den 22. mars 1979, da ekteparet var på ferietur på et cruiseskip i nærheten av Honolulu i Hawaii, fikk Lyon hjerteinfarkt og døde. Han er begravet i Hollywood Forever Cemetery.
Rudolf Breitscheid
Breitscheid var sønn av en bokhandler i Köln. Han gikk på gymnas der og studerte siden økonomi ved universitet i München og Marburg. Han disputerte til doktorgrad i 1898. Fra 1898 til 1905 arbeidet han som redaktør og korrespondent for aviser med liberal bakgrunn. Mellom 1903 og 1912 var han med i liberale politiske grupper, men sluttet seg dette året til SPD. I 1917 gikk han videre til det mer venstreorienterte USPD, som bestod av krigsmotstandere fra SPD.
Etter en oppsplittelse av USPD, var Breitscheid med i den gruppen som i 1922 gikk tilbake til SPD. Han var riksdagsmann, SPD-gruppens talsmann i utenrikssaker og medlem i den tyske delegasjonen til Folkeforbundet.
Etter at Adolf Hitler og nazistene kom til makten i 1933, flyktet Breitscheid til Frankrike sammen med sin venn Rudolf Hilferding. I 1941 ble Breitscheid og Hilferding arrestert i Marseille av Gestapo og internert i konsentrasjonsleiren Buchenwald.
Presise detaljer om Breitscheids siste år er vanskelig å få tak i, så de nærmere omstendighetene rundt hans død er uavklart. Ifølge nazi-kilder døde Breitscheid og KPD-lederen Ernst Thälmann under et bombeangrep. Når det gjelder Thälmann er det vist at dette ikke er riktig, slik at det kan være like feil i Breitscheids tilfelle. Som Thälmann kan han altså ha vært drept på ordre fra høyeste hold.
Breitscheidplatz med Kaiser-Wilhelm-Gedächtniskirche sentralt i Berlin er oppkalt etter ham, og i Kaiserslautern, Potsdam, Cottbus, Leverkusen og Dresden finner man gater som bærer navnet hans.
Breitscheid er begravet på Südwestkirchhof Stahnsdorf i Brandenburg.
Liga MX 2020/21
Sluttspillet
21. november – 13. desember 2020 <section begin=Bracket /><section end=Bracket />
Grunnspillet
9. januar – 4. mai 2021
Sluttspillet
13. mai – 31. mai 2021 <section begin=Bracket /><section end=Bracket />
Kjersti Bale
Kjersti Bale (født 30. mars 1959) er dr. philos. og professor i allmenn litteraturvitenskap ved Universitetet i Oslo.
Hun har utgitt bøker om Cora Sandel, Michel de Montaigne, om melankoliens estetiske historie, og Estetikk, en innføring (2009). Hun har vært medredaktør av Norsk Litteraturvitenskapelig Tidsskrift. Medlem av vitenskapsakademiet siden 2009.
Jåvnesmyrane naturreservat
Dette reservatet er et myrreservat. ''«Oversvømmes jevnlig ved høy vannstand i Vegår. Området viser stor variasjon i næringsforhold, fra fattig nedbørspreget myr til rikmyrdrag og limnogene arealer. Floristisk rik myr, bl.a. omfattende forekomst av den sjeldne arten strengstarr. Slåttemyr fram til 1940. Skogsbilveg langs kanten av myra. »'' Området ligger om lag 193 moh.
Austbygde
Austbygde, er et kirkesokn og tettsted i Tinn i Telemark. Blant andre Statistisk sentralbyrå bruker navnet Tinn Austbygd om tettstedet. Dette navnet er ikke offisielt godkjent. Austbygde kirke er sognets kirke.
Toby’s Bow
Toby's Bow er en amerikansk stumfilm fra 1919, regissert av Harry Beaumont.
Handling
Når den ville bohemske livsstilen i Greenwich Village har ødelagt den suksessrike roman-forfatteren Tom Blakes evne til å skrive, nekter forlaget hans å gi ham mer penger før han har forlatt dette miljøet. En kamerat av Tom sørger for at han kan flytte til et pensjonat drevet hennes tante Eugenia, som opprinnelig kommer fra Sørstatene. Der kan Tom endelig finne stillheten han trenger for å skrive sin neste bok.
Iver Rasmussen Eide
Iver Rasmussen Eide (født 10. april 1874 på Stene Averøy, død 2. januar 1951 på Eide) grunnla steinindustrien på Eide på Nordmøre.
Austbygde
Bygda ligger ved den nordøstre bredden av Tinnsjå, to kilometer fra nabobygda Atrå i vest. Nordover i dalen som strekker seg fra Tinnsjøen ligger Tessungdalen. Austbygdåe, et vernet vassdrag, renner gjennom bygda. Austbygde er det nest største stedet i Tinn etter folketall etter Rjukan.
Austbygde består av småbygdene Haukås, Lurås og Nordbygda.
Austbygde har en av Tinns populære badeplasser, Sandviken, ved Tinnsjå.
Næring
Bygda har to campingplasser; Sjøtveit camping og Sandviken camping, i tillegg til bankfilial, skole, barnehage, bensinstasjon, dagligvarebutikk, bakeri, drosjesentral og industri. Det er mange selvstendig næringsdrivende innen anlegg/transport, tømrer/snekker, trevare, turistnæring. Det er en storstilt hytteutbygging i Lure, Nystaul og Skirvedalen. Denne hytteutbyggingen er etter Gaustablikk størst i Tinn.
Historie
Austbygde kirke ble bygd i 1888 etter at sognet etter resolusjon i 1886 ble oppretta. Eiendommen der kirka står ble gitt av Haukås til å bygge kirke.
Før i tiden var Austbygde ett av flere anløp for dampskipstrafikken på Tinnsjå. Austbygde var svært tidlig kjent for sine meget god veier, og for smedkunsten.
Iver Rasmussen Eide
Det var i 1904 at steinindustrien i ble grunnlagt på Eide på Nordmøre. I begynnelsen ble det bearbeidet marmor til bruer for vei og jernbane. Et pionerprosjekt var byggingen av Raumabanen og særlig konstruksjon og oppsetting av Kylling bru ved Verma. Men også forskjellige bygg rundt om i landet. Etter bybrannen i Ålesund ble det levert mye stein til gjenoppbygningen av jugendbyen.
Omtrent i 1918 begynte produksjonen av gravmonumenter. Dette ble etter hvert en storindustri. Små steinindustrivirksomheter ble etablert mange steder i bygda. Det ble sagt at det i «alle» naust og låver på Eide ble det hugget stein.
Iver Rasmussen Eide ble i 1939 tildelt Kongens fortjenestmedalje i sølv for sin store innsats.
Flere store bedrifter for bearbeiding av stein drives av etterkommere av Iver R. Eide. I dag er steinindustrien den største næringen i kommunen. Eide kommune har omtrent halvparten av markedet for all bearbeidet stein i Norge (2005). Flere steder er det også kalk- og marmorbrudd i fjellet.
Geoffrey Wainwright
Geoffrey Wainwright (født 1939, død 17. mars 2020) var en britisk metodistisk teolog.
Utdanning og karriere
Han ble født i Yorkshire i England i 1939, og er prest i den britiske metodistkirken. Utdanningen tok han ved universiteter i Cambridge, Genève og Roma, og han er Dr. theol. fra Genève og Doctor of Divinity fra Cambridge. Han jobbet som prest i Liverpool fra 1964 til 66 og deretter som lærer og prest i Kamerun fra 1967 til 73, før han begynte som lærer i teologi ved Queen’s College i Birmingham. I 1979 begynte han å jobbe på Union Theological Seminary i New York, hvor han fikk setet som Roosevelt Professor of Systematic Theology. Siden 1983 har han undervist ved Duke Divinity School, en del av Duke University i Nord-Carolina. Der har han tittelen Robert Earl Cushman chair of Christian Theology. Han har vært gjesteprofessor ved University of Notre Dame, det gregorianske universitetet i Roma, og ved United Faculty of Theology i Melbourne.
Fra 1976 til 1991 var han medlem av Faith and Order-kommisjonen i Kirkenes Verdensråd, og han var ordfører for den endelige redaksjonen av det såkalte Limadokumentet, Dåp, nattverd og embede (Baptism, Eucharist and Ministry) i 1982. Fra 1986 har han hatt det delte lederskapet av felleskommisjonen mellom World Methodist Council og Den romersk-katolske kirke. Han hadde i 2004 åpningstalen på vegne av «det ekklesiale fellesskapet» (kirkefellesskapet) på det katolske symposiet for å markere førtiårsjubileet for Det andre vatikankonsils dekret om økumenikk.
Utgivelser
Blant Wainwrights mange bøker, er den mest innflytelsesrike hans klassiske doksologi: The Praise of God in Worship, Doctrine and Life (Oxford University Press, 1980; tiende opplag 2006). Blant de nyere bøkene, finner man For Our Salvation: Two Approaches to the Work of Christ (1997),  Worship with One Accord:  Where Liturgy and Ecumenism Embrace (1997),  ''Is the Reformation Over? Catholics and Protestants at the Turn of the Millennia (som var Père Marquette Lecture i 2000 ), og en intellektuell og spirituell biografi for en av fedrene av det tjuende århundrets økumeniske bevegelse, Lesslie Newbigin: A Theological Life'' (Oxford University Press, 2000). Bøkene Eucharist and Eschatology (1971) og Christian Initiation (1969) ble utgitt på nytt i 2002 og 2003. Sammen med Karen Westerfield Tucker var han redaktør for The Oxford History of Christian Worship (2006). Hans siste bok er Embracing Purpose: Essays on God, the World and the Church (2007).
Toby’s Bow
Handling
Ved å bruke et fiktivt navn, blir Tom snart introdusert for Eugenias stolte, aristokratiske bestemor. Etter at Tom hjelper til med å gjøre Eugenias dårlige manuskript til en roman, ved å praktisk talt omskrive hele boken selv, gjør bokens suksess det mulig for Eugenia å betale ned hele boliglånet hennes. Men når hun endelig oppdager Toms virkelige identitet, erklærer hun rasende at hun ikke ønsker å ta imot veldedighet fra noen.
Geoffrey Wainwright
Utmerkelser og verv
Geoffrey Wainwright har vært president i det internasjonale Societas Liturgica (1983–85) og i American Theological Society (1996–97). Han ble æret med utgivelsen Ecumenical Theology in Worship, Doctrine, and Life: Essays Presented to Geoffrey Wainwright on his Sixtieth Birthday (Oxford University Press, 1999), og i 2005 fikk han medaljen Johannes Quasten Medal av Catholic University of America for «excellence in theological scholarship». Han har hatt forelesninger over hele jorden, og verkene hans har blitt utgitt i mange land og på mange språk.
Austerbygd
Austerbygd (gammelnorsk: Eystribygð, islandsk: Eystribyggð, også kalt Austerbygda eller Østbygda) var den østligste og også største boplassen som ble etablert på Grønland da Eirik Raude tok med seg folk fra Island og bosatte seg her omkring 985. De andre bosettingene, som lå lenger nordvest, het Vesterbygd og Midtbygd. Midtbygd omtales i noen sammenhenger som en del av Austerbygd.
Bosettingen hadde på det meste ca. 4000 innbyggere, og det er funnet rester etter 200–300 gårder i området. Gårdene ligger spredt langs kysten i de nåværende kommunene Qaqortoq, Narsaq og Nanortalik.
Her etablerte Eirik Raude seg på det som het Brattahlíð, innerst i Eriksfjorden, nær dagens Qassiarsuk. Andre kjente ruiner i dette området er Hvalsey kirke og ruinene etter bispesetet Garðar i Igaliku.
I løpet av 15. århundre forsvant den siste norrøne befolkningen fra området, og årsaken til forsvinningen er omstridt. Den siste skriftlige kilden om bosettingen er fra 1408. Ifølge historikeren Oscar Albert Johnsen besøkte Didrik Pining Grønland i 1480-årene, og da eksisterte bosettingen fortsatt.
Familiekonstellasjoner
Familiekonstellasjoner er en form for gruppeterapi som tar utgangspunkt i dynamikken blant familiemedlemmer. Terapiformen ble utviklet av Bert Hellinger, en tysk psykoanalytiker med bakgrunn som krigsfange, prest, og misjonær.
Metodikken er imidlertid forskjellig fra et psykodrama i det deltagerne får følge sin egen intuisjon for å skape det Albrecht Mahr betegner som et "det vitende felt" omkring familiens historie og dynamikk. Dette vitende felt skal dermed gi deltagerne en mulighet til å fornemme de virkelige familiemedlemmenes følelser, selv om deltagerne altså aldri har møtt familiemedlemmene (som gjerne kan forlengst være døde) og kjenner lite til dem. Ikke desto mindre beror metodikken på at deres reaksjoner vil danne en nyttig ramme for pasientens opplevelse.
Pekka Aikio
Pekka Aikio (født 21. september 1944 i Sodankylä) er en finsk samisk politiker som var den første presidenten i det finske Sametinget.
Aikio vokste opp i en reindriftsfamilie, og utdannet seg innen biologi ved Universitetet i Uleåborg, hvor han tok magistereksamen i 1986.
Strudel
Strudel er bakverk lagd av en fylt deigrull som enten er stekt eller kokt. Navnet strudel kommer fra det tyske ordet Wasserstrudel («vannvirvel»). Opprinnelig var strudel snegleformet, som börek delvis fremdeles er. Börek er en tyrkisk variant med krydret fylling. På 1500-tallet lagde man strudel av 10-12 lag med deig og etter at den var stekt, strødde man melis på. På slutten av århundret begynte konditorene å fylle strudlene med forskjellige typer frukt eller kvarg. På 1700-tallet skjedde det en stor endring i måten å bake strudel – deigen ble kjevlet ut på en duk, fylt og deretter rullet sammen ved hjelp av duken.
Strudel, som har sin opprinnelse i habsburgmonarkiet, fikk senere innpass i kjøkkenet i de nasjonene som oppstod etter habsburgmonarkiets sammenbrudd (f. eks. østerriksk kjøkken) og har etter hvert blitt internasjonalt utbredt. Den eldste overleverte oppskriften stammer fra et håndskrift fra 1696 med tittelen Koch Puech («kokebok»), som i dag oppbevares i rådhusbiblioteket i Wien.
Til deigen brukes det alt etter oppskriften enten strudeldeig, men også smørdeig eller gjærdeig (i Østerrike og Bayern kalt for Germteig). Strudeldeig blir fremstilt av finmalt hvetemel (ved blodpølsestrudel av potetmel), vann og olje eller smør. Intens mekanisk behandling (elting og slåing), samt en lengre hviletid før den videre formingen, gjør den ekstreme utkjevlingen og uttøyningen av deigen mulig. Den er i idealtilfellet så tynn at den er gjennomskinnende og allikevel ikke revner.
For å trekke ut deigen finnes det forskjellige teknikker. Man kan først rulle ut en deig meget tynt for så å legge den over begge håndflatene og trekke den langsomt og vekselvis ut. Etterpå legges deigen på et kjøkkenhåndkle (som kalles for «strudelklede» i Østerrike og Sør-Tyskland), dekkes med fyllingen og rulles opp ved hjelp av kjøkkenhåndkleet.
Det finnes utallige studelvarianter, blant annet eplestrudel, kvargstrudel og blodpølsestrudel. I kjøkkenet i Schwaben finnes det en kjøttdeigstrudel.
Statens helsepersonellnemnd
Statens helsepersonellnemnd (HPN) er en norsk statlig klagenemnd som behandler saker etter helsepersonelloven og apotekloven. I saker etter apotekloven ble nemnden satt som Apotekklagenemnda (AKN).
Strudel
Lignende deiger finnes som butterdeigbakst som brukes flat til napoleonskaker og som rull blant annet til croissanter og enkelte kringle- og wienerbrødtyper.
Statens helsepersonellnemnd
Som AKN er nemnden klageorgan for visse vedtak fattet av Statens legemiddelverk etter apotekloven. Når nemnden er satt som AKN, må to av nemndsmedlemmene ha farmasøytisk kompetanse på universitetsnivå og erfaring fra apotekvirksomhet.
Nasjonalt klageorgan for helsetjenesten (Helseklage) er sekretariat for HPN og AKN. Nemnden har felles kontor med Helseklage i Bergen.
Otto Johan Hennig-Olsen
Otto Johan Hennig-Olsen (født 17. august 1927, død 18. desember 2014 ) var en norsk bedriftsleder, bosatt i Kristiansand.
Winterset
Winterset er en by (city) i Madison County, i delstaten Iowa i USA. Etter United States Census Bureau har byen 5 222 innbyggere (2011) og et areal på 11,9 km². Winterset er hovedstad i Madison County.
Winterset ble oppmålt og parsellert opp i en kuldeperiode sommeren 1849. Opprinnelig var det tenkt at byen skulle hete Summerset, men det uventet kalde været fikk myndighetene til å istedenfor kalle den Winterset.
Byen er skuespilleren John Waynes fødested og den fikk oppmerksomhet tidlig på 1990-tallet i forbindelse med filmen ''Broene i Madison County
His Trust
His Trust er en amerikansk stumfilm fra 1911, regissert av D. W. Griffith.
Handling
Etter at offiseren blir drept i kamp, fortsetter den trofaste George i sine plikter i hjemmet deres. Men situasjonen eskalerer til det verre når invaderende soldater kommer til området, for å plyndre og brenne enkens hjem.
Argulus fryeri
Argulus fryeri er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1994.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Kim Sjøberg Bentsen
Kim Sjøberg Bentsen (født 2. juli 1987) spiller fotball for Pors Grenland. Han ble hentet opp fra Odd Grenlands juniorstall før sesongen 2005, og han fikk med seg 10 A-kamper og scoret ett mål i kvalifiseringskamp mot Bryne før han valgte å gå til Pors, etter en periode å ha vært i søkelyset til Notodden Fotballklubb.
Før han gikk til Odd spilte han for Ulefoss. Pr. september 2007 har han 27 aldersbestemte landskamper, senest på G19.
Tolvskillingsoperaen (film, 1931)
Tolvskillingsoperaen, (originaltittel: Die 3 Groschen-Oper) er en tysk filmmusikal fra 1931 regissert av Georg Wilhelm Pabst med musikk av Kurt Weill etter Bertolt Brechts teaterstykke av samme navn.
Handling
I London er Mackie Messer ("Mack the Knife") en gjeng-sjef hvis elsker er Jenny, en hore fra et bordell. Når han møter Polly Peachum, overtaler han henne til å gifte seg med ham. Gjengen hans stjeler rekvisitter som er nødvendig for bryllupet. Tiger Brown, Mackies gamle partner, arbeider som politimester. Pollys far kontrollerer byens tiggere, og er rasende over å miste datteren sin til en konkurrent. Han besøker Brown og krever at Mackie må arresteres. Mackie forsøker å ligge lavt ved bordellet, men en sjalu Jenny forråder ham til politiet. Etter en dramatisk flukt blir han arrestert og fengslet.
Espen Herbert
Espen Herbert er en romanfigur og forekommer i seks romaner skrevet av Bjørn Ingvaldsen.
Bøkene i serien er: Jeg er berømt, Jeg er in love , Jeg er genial , Jeg er stjerne , Jeg er super , Jeg er nyttig
Figuren Espen Herbert utmerker seg med liten selvinnsikt og stort pågangsmot. Det meste av det han forsøker går galt. Bøkene om Espen herbert er i kategorien humor
His Trust Fulfilled
His Trust Fulfilled er en amerikansk stumfilm fra 1911, regissert av D. W. Griffith.
Handling
George, en slave, forsøker å ta seg av sin avdøde herres datter etter morens dødsfall.
George ofrer sine egne magre sparepenger for å gi jenta et best mulig liv, helt til pengene hans tar slutt og han forsøker å stjele penger fra jentas mer velstående fetter.
Gravevepser (Ampulicidae)
Ampulicidae er en familie av solitære vepser. Den blir plassert i gruppen Apoidea, som omfatter bier og gravevepser, og er trolig en av de mest primitive familiene innen denne gruppen. Disse vepsene er parasitoider som utvikler seg på kakerlakker. Det er kjent ca. 200 arter, fem av dem forekommer i Europa, én art i Norge: kakerlakkgraver Dolichurus corniculus. Den snylter på markkakerlakk Ectobius lapponicus.
Utseende
Middelsstore (gjerne 8 – 10 mm), langstrakte vepser, svarte eller metallisk glinsende. Kroppen er kraftig skulpturert med opphøyde lengderibber, furer og tverr-ribber, også kraftig punktur. Hodet er flatt og framoverstrakt med ganske store kjever (mandibler). Antennene er trådformede. Forkroppen (thorax) er langstrakt og nokså smal. Pronotum er stort, fremstrakt, klokkeformet sett ovenfra. Mesonotum (den midtre delen av ryggen) er forholdsvis kort, propodeum (egentlig første bakkroppsledd, men sammenvokst med thorax) er stort. Beina er ganske lange og slanke. Forvingen er slank med et smalt, men tydelig vingemerke (pterostigma). Bak dette er det tre lukkede celler, lenger ute i vingen tre celler. Bakkroppen er slank, festet til forkroppen med en nokså lang "stilk" (petiolus).
Utbredelse
Gravevepsene innen Ampulicidae forekommer i alle verdensdeler bortsett fra Antarktis, men de fleste av de 200 kjente artene lever i tropene.
Systematisk inndeling / europeiske arter
Denne oversikten har med de europeiske artene.
Rui Tenreiro
Rui Tenreiro er en mosambikisk strateg, art director og illustratør.
Bakgrunn og arbeid
Rui Tenreiro er født og vokste opp i Mosambik i Afrika. Etter endt utdannelse ved Kent Institute of Art and Design i 2003 flyttet han til Norge. Siden dro han til Sverige der han tok MA ved Konstfack i Stockholm 2010.
Tenreiro har arbeidet med en rekke medier og teknikker, blant annet illustrasjon, tekstiler, keramikk, grafikk og film, og hatt oppdragsgivere innen reklame, magasiner, forlag og annet. Han fokuserer imidlertid særlig på fortellinger av ulike typer. I Norge har han blant annet utgitt tre egne tegneserier på Jippi forlag: Trost (2005), Høytiden (2008) og Museum (masterprosjekt ved Konstfack, 2010). Disse er også oversatt til andre språk. Tenreiro har på norsk i tillegg illustrert barnebøkene Kvar er Lurven? (2006) av Bente Bratlund og Hassan og Taxi (2005) av Dag Larsen.
Spionen som kom inn fra kulden
Spionen som kom inn fra kulden (originaltittel The Spy Who Came in from the Cold, 1963), skrevet av John le Carré, er en roman om spioner under den kalde krigen som er kjent for sin intrikate handling og dens avslørende portrett av Vesten spionasjemetoder i konflikt med vestlige demokratiers verdier. Romanen fikk fremragende anmeldelser og var en bestselger i mange land. I 2006 erklærte Publishers Weekly den for å være «den beste spionroman i alle tider».
Rui Tenreiro
Bakgrunn og arbeid
Rui Tenreiro var gjest ved tegneseriefestivalen Oslo Comics Expo i 2008.
Spionen som kom inn fra kulden
Den norske utgaven ble oversatt av Lotte Holmboe og utgitt av J.W. Cappelens Forlag.
Romanen ble filmatisert i 1965 med Martin Ritt som regissør, og med Richard Burton i hovedrollen.
Introduksjon til handlingen
Spionen som kom inn fra kulden er plassert i en tid hvor Vest-Øst-forholdene var på sitt mest kritiske under den kalde krigen
Som en oppfølger til forfatterens første roman Call for the Dead (1961), som første gang introduserte hovedfiguren George Smiley, bygger Spionen som kom inn fra kulden på nøkkelelementer fra dens forgjenger. I den tidligere romanen er Hans-Dieter Mundt en agent for Abteilung, det østtyske etterretningsvesenet, og gjør en skitten jobb i England for East German Steel Mission som slipper unna til Øst-Tyskland når han blir avslørt. I Spionen som kom inn fra kulden er Mundt ikke lenger en agent av lavere grad, men har steget i gradene i Abteilung på grunn av sin suksessfulle kontraspionasje mot britiske spioner.
Handlingen
Circus’ (det vil si MI6, offisielt Secret Intelligence Service (SIS)) kontor i Øst-Berlin under den britiske spionen Alec Leamas har ikke gjort det særlig bra. I den innledende sekvensen har Leamas’ beste og siste dobbeltagent blitt skutt ned i siste øyeblikk av Mundts menn da han forsøkte å hoppe av til Vest-Berlin.
Uten en agent igjen i Øst-Tyskland i noe nettverk (Mundt har ryddet av vegen alle agentene til Leamas) blir Leamas tilbakekalt til England i vanære. Circus' ledelse ber Leamas om å bli «ute i kulden» for et siste oppdrag: «å snu» (hoppe av) og gi falsk informasjon til kommunistene som vil implisere Mundt som en britisk dobbeltagent – noe Mundts nestkommanderende, Fiedler, en jøde, allerede mistenker ham å være – og det ville føre til at Mundt ble henrettet av sin egen tjeneste. Control forteller Leamas at Fiedler ville være den beste mannen til å ta Mundt. George Smiley og hans tidligere assistent Peter Guillam orienterte Leamas for hans kritiske oppdrag; Control forteller Leamas at Smiley ikke har kommet tilbake til Circus etter hendelsene som ble fortalt om i Call for the Dead på grunn av hans betenkeligheter om etikken i Circus’ operasjoner.
For å få østtyskerne til å tro på at han faktisk har hoppet av blir Leamas sparket fra Circus med en ynkelig pensjon (ryktet er at det skyldes tyveri) og han får en elendig jobb i et nedkjørt lokalt bibliotek, men mistet selv denne jobben på grunn av drikking. Mens han er ved biblioteket møtte han en uskyldig, ung, jødisk kvinne ved navn Liz Gold som er sekretær av hennes lokale avdeling av Storbritannias kommunistparti. Til tross for Liz’ politiske tro utviklet de to et intimt forhold og de ble dypt engasjert i hverandre. Før Leamas tar «det endelige dukk» etter Controls skjema fikk han Liz til å love at hun ikke skal lete etter ham, uansett hva hun enn måtte høre, og han sa deretter farvel til henne. Leamas krevde at Control skal la henne være i fred og Control gikk med på det. Leamas angrep en kjøpmann som en del av planen og havnet så i fengsel.
Etter fengselsoppholdet ble han oppsøkt av en østtysk «verver» i England, ble tatt med til Nederland og deretter ført til Øst-Tyskland, og går gjennom stadig høyere grader og sjikt hos det østtyske etterretningsvesen. I løpet av hans avhør slapp han tilfeldige vink om betalinger som har blitt gjort av britene til en fordekt dobbeltagent mens han samtidig later som han ikke ser alle implikasjonene. I mellomtiden i England dukket Smiley og Guillam opp i Liz’ leilighet. De hevdet at de var «venner av Alecs», og forhørte henne om Leamas og tilbyr henne økonomisk hjelp.
I Øst-Tyskland blir Leamas introdusert til Fiedler selv. De har mange samtaler i en hytte ute i skogen hvor Fiedler søkte avgjørende bevis mot Mundt og gikk inn i en rekke ideologiske og filosofiske diskusjoner med den pragmatiske Leamas. Fiedler, slik Leamas ser ham, synes å være tilfreds med å leve i Mundts skygge, men er ganske ung og samtidig briljant. Leamas ser på Fiedler som sympatisk: en jøde som har tilbrakt den andre verdenskrig i landflyktighet i Canada og er idealistisk i sitt forhold til kommunismen og som er bekymret for det moralske i sine handlinger. I kontrast ser Leamas Mundt som en brutal og opportunistisk leiesoldat som hadde vært en ung nazist før 1945 og som hadde blitt medlem av kommunistpartiet ettersom de var de nye herrene, og som fortsatt er antisemittiske. Leamas tror at ved å hjelpe Fiedler å ødelegge Mundt gjør han en høyverdig innsats. På samme tid blir Liz Gold invitert til Øst-Tyskland som en del av kommunistpartienes utveksling.